**UGOVOR**

**O PRODAJI I PRIJENOSU DIONICA**

**BRODOGRAĐEVNE INDUSTRIJE 3. MAJ d.d. RIJEKA (3MAJ-R-A )**

sklopljen dana 28. lipnja 2013. godine između:

1. Republika Hrvatska, Trg sv. Marka 6, Zagreb, OIB: 52634238587;

2. Hrvatski zavod za mirovinsko osiguranje, Mihanovićeva 3, Zagreb, OIB: 84397956623;

3. Državna agencija za osiguranje štednih uloga i sanaciju banaka, Jurišićeva 1/II, Zagreb, OIB: 94819327944;

4. Hrvatski zavod za zdravstveno osiguranje, Margaretska 3, Zagreb, OIB: 02958272670;

5. Hrvatske vode, pravna osoba za upravljanje vodama, Ulica Grada Vukovara 220, Zagreb, OIB: 28921383001;

6. Hrvatske šume d.o.o., Ljudevita Farkaša Vukotinovića 2, Zagreb, OIB: 69693144506; i

7. Hrvatska brodogradnja – Jadranbrod d.d., Avenija V. Holjevca 20, Zagreb, OIB: 25739577568,

svi zastupani po Ivanu Vrdoljak, ministru gospodarstva Vlade Republike Hrvatske, temeljem specijalnih Punomoći i Odluke Vlade Republike Hrvatske(dalje u tekstu: PRODAVATELJI)

s jedne strane

i

ULJANIK d.d., Pula, Flaciusova 1, OIB 56243843109 kojeg zastupa Gianni Rossanda, OIB 01797921515, Predsjednik Uprave (dalje u tekstu: KUPAC),

s druge strane

1. **PREAMBULA**

Ugovorne strane suglasno utvrđuju:

1. da je predmet ovog Ugovora kupoprodaja dionica Brodograđevne industrije 3.MAJ d.d., Rijeka, Liburnijska 3, OIB: 86167814130, (dalje u tekstu: Društvo), upisanog u sudski registar Trgovačkog suda u Rijeci s matičnim brojem subjekta MBS: 040000833 (izvadak iz sudskogregistra ***prilog 1)***, te da je namjera ovog pravnog posla kroz privatizaciju osigurati i restrukturiranje Društva, a sve sukladno pravilima iz područja tržišnog natjecanja Republike Hrvatske i Europske unije (dalje u tekstu: EU).Primjenom načela prava tržišnog natjecanja ishod ovog posla zadnja je prilika Društva za uspostavu normalnog, tržišno održivog poslovanja;
2. da su Prodavatelji, u dnevnom javnom glasilu Vjesnik od 15. veljače 2010. godine, temeljem Odluka Vlade Republike Hrvatske od 28. siječnja 2010. godine (Klasa: 310-14/10-02/02; Urbroj: 5030120-10-1), 11. veljače 2010. godine (Klasa: 310-14/10-02/02; Urbroj: 5030120-10-4) objavili Javni poziv za prikupljanje ponudaza kupnju dionica Društva, te da su temeljem Odluke Vlade Republike Hrvatske od 15. travnja 2010. godine (Klasa: 310-14/10-02/02; Urbroj: 5030120-10-8), objavili Ispravak Javnog poziva za prikupljanje ponuda za kupnju dionica Društva. ***(prilog 2, 3, 4 i 5);***
3. da je temeljem objavljenog natječaja iz stavka 2. Preambule ovog Ugovora društvo Crown Investment GmbH Njemačka, predalo Ponudu za kupnju dionica Društva ***(prilog 6)*** koju je Vlada Republike Hrvatske Odlukom (Klasa: 310-14/10-02/02, Urbroj: 5030120-11-3) od 20. siječnja 2011. godine ***(prilog 7)*** odbila;
4. da su Prodavatelji, u dnevnim javnim glasilima Jutarnji list i Večernji list od 24. siječnja 2011. godine, temeljem Odluke Vlade Republike Hrvatske od 20. siječnja 2011. godine (Klasa: 310-14/10-02/02; Urbroj: 5030120-11-1)*,* objavili Javni poziv za prikupljanje ponuda za kupnju dionica Društva ***(prilog 8 i 9)***;
5. da je društvo Jadranska ulaganja d.o.o, Zagreb, temeljem Javnog poziva iz stavka 4. Preambule ovog Ugovora i Ponudbene dokumentacije (***prilog 10***), predalo Ponudu za kupnju dionica Društva *(****prilog 11****)* i Program njegova restrukturiranja;
6. da je Vlada Republike Hrvatske donijela Zaključak (Klasa: 310-14/10-02/02, Urbroj: 5030120-11-7) od 10. veljače 2011. godine ***(prilog 12)*** kojim je prihvaćena Informacija o tijeku privatizacijskog procesa Društva koju je izradilo Ministarstvo gospodarstva, rada i poduzetništva, te je odlučeno da se nastavi proces privatizacije Društva, sukladno obveznim uvjetima natječaja s društvom Jadranska ulaganja d.o.o. Zagreb;
7. da je Vlada Republike Hrvatske donijela Zaključak (Klasa: 310-14/10-02/02; Urbroj: 5030120-12-1) od 22. ožujka 2012. godine o primanju na znanje povlačenje ponude tvrtke Jadranska ulaganja d.o.o., Zagreb, za kupnju društva BI 3.MAJ d.d., Rijeka ***(prilog 13)***;
8. da je sukladno članku 36. Zakona o upravljanju državnom imovinom (Narodne novine 145/2010 i 70/2012) Vlada Republike Hrvatske 6. lipnja 2013. godine donijela Odluku o prihvaćanju ponude društva ULJANIK d.d., Pula za kupnju 1.051.540 dionica društva Brodograđevna industrija 3. MAJ d.d., Rijeka, pod posebnim uvjetima, te o posebnom načinu raspolaganja dionicama društva Brodograđevna industrija 3. MAJ d.d., Rijeka, iz portfelja Republike Hrvatske (Klasa: 022-03/13-04/261; Urbroj: 50301-05/20-13-6) i Izmjenu Odlukeo prihvaćanju ponude društva ULJANIK d.d., Pula za kupnju 1.051.540 dionica društva Brodograđevna industrija 3. MAJ d.d., Rijeka, pod posebnim uvjetima, te o posebnom načinu raspolaganja dionicama društva Brodograđevna industrija 3. MAJ d.d., Rijeka, iz portfelja Republike Hrvatske, teZaključak o prihvaćanju Informacije o poduzetim aktivnostima vezano na obvezujuću ponudu društva ULJANIK d.d. za kupnju dionica Brodograđevne industrije 3. MAJ d.d., te o bitnim odredbama privatizacijskog ugovora (Klasa: 022-03/13-04/261; Urbroj: 50301-05/20-13-4)*(****prilog 14****);*
9. da je ULJANIK d.d. (izvadak iz sudskog registra ***prilog 1***) 3. prosinca 2012. godine dostavio Ministarstvu gospodarstva Republike Hrvatske Pismo namjere za kupnju dionica Društva***(prilog 15)***;
10. da je Ministarstvo gospodarstva, dana 18. siječnja 2013. godine (Klasa: 943-01/12-01/140; Urbroj: 526-03-01-01/1-13-9), uputilo poziv ULJANIK d.d. da podnese obvezujuću ponudu za kupnju dionica Društva i prijedlog Programa restrukturiranja Društva **(*prilog 16*)**;
11. da je ULJANIK d.d., 06. veljače 2013. godine, dostavio Ministarstvu gospodarstva obavezujuću ponudu za kupnju dionica Društva ***(prilog 17)*** uz koju je dostavio dopunjeni Program restrukturiranja preuzet od Jadranskih ulaganja d.o.o. Zagreb, koji je prihvaćen od strane Agencije za zaštitu tržišnog natjecanja Rješenjem (Klasa: UP/I 430-01/07-02/12; Urbroj: 580-03-2011-17-70)od 13. listopada 2011. godine ***(prilog 18).*** Dana 29.05.2013., Uljanik d.d. dostavio je Ministarstvu gospodarstva ažuriranu obvezujuću ponudu ***(prilog 17)*** s Programom restrukturiranja, iz svibnja 2013. godine *(****prilog 20****)*. Program restrukturiranja, iz svibnja 2013. godine,odobren je od strane Europske komisije Odlukom 19. lipnja 2013. (***prilog 19****).* Program restrukturiranja je plan kojim je predviđeno kroz više opcija restrukturiranje Društva, obavezno smanjenje kapaciteta i provođenje kompenzacijskih mjera, sve u cilju da u maksimalnom roku do 31. prosinca 2017. godine Društvo postane održivo i da je njegov doprinos troškovima restrukturiranja najmanje 40% od ukupnih troškova restrukturiranja. Opseg, količina i vrsta poslovanja iz Programa restrukturiranja pretpostavka su sukladna trenutnom stanju na tržištu u vrijeme njegove izrade i prilagodit će se uvjetima na tržištu kako se restrukturiranje bude provodilo, uz poštivanje gore navedenog cilja;
12. da je Vlada Republike Hrvatske donijela Zaključak (Klasa: 022-03/13-07/24; Urbroj: 50301-05/20-13-2) od 14. veljače 2013. godine o primanju na znanje Obvezujuće ponude društva ULJANIK d.d. Pula za kupnju dionica društva Brodograđevne industrije 3. MAJ d.d. ***(prilog 21****);*
13. da je Kupcu poznat sadržaj isprave koznačene kao AD 21/11 CONF – HR 14 (*Accesion Document, European Union Common Position, Chapter 8 –*

*Competition Policy*) koja je sačinjena u Bruxelles 22. lipnja 2011. godine, te obveze koje iz nje proizlaze za Republiku Hrvatsku, kao i obveze iz Priloga VIII Ugovora o pristupanju Republike Hrvatske Europskoj uniji(OJ-L 112, 24. April 2012.) (NN MU2/2012. od 28. ožujka 2012.) (***prilog 22***);

1. da su za raspored prava i obveza ugovornih strana mjerodavne odredbe ovoga Ugovora i Program restrukturiranja kao njegov sastavni dio, prema njegovu sadržaju, na koji su nadležna tijela dala suglasnost;
2. da je prije sklapanja ovoga Ugovora, temeljem Odluke Vlade RH (Klasa: 310-14/10-02/02; Urbroj: 5030120-11-5) od 8. veljače 2011. godine, dana 11. veljače 2011. godine sklopljen Sporazum o uređenju imovinsko pravnih pitanja između RH i Brodograđevne industrije 3. MAJ d.d., Rijeka ***(prilog 23.)***;
3. da je prije sklapanja ovoga Ugovora, dana 17. svibnja 2011. godine sklopljen „Sporazum o međusobnim pravima i obvezama brodogradilišta vezano uz ukupno ograničenje proizvodnje 2011. – 2020.“ *(****prilog 24****);*
4. da je prije sklapanja ovog Ugovora, temeljem Sporazuma iz točke 15. ove Preambule i Zakona o uređenju prava i obveza brodogradilišta u postupku restrukturiranja (Narodne novine, broj 61/2011) kao i Rješenja AZTN iz točke 11. ove Preambule, sklopljen „Sporazum o uređenju međusobnih odnosa u postupku provedbe Programa restrukturiranja brodogradilišta“ između Republike Hrvatske – Ministarstva financija i Brodograđevne industrije 3. MAJ d.d. Rijeka ***(prilog 25)***, temeljem kojega su između Republike Hrvatske - Ministarstva financija i društva Brodograđevna industrija 3. MAJ d.d., Rijeka i poslovnih banaka sklopljeni ugovori o preuzimanju duga (***prilog 26***);
5. da se ovaj Ugovor odnosi na prodaju i prijenos 1.051.118 dionica Društva što čini 83,3294% temeljnog kapitala Društva, od čega je, prema ispravi koju je Središnje klirinško depozitarno društvo d.d. Zagreb (dalje u tekstu: SKDD) izdalo *(****prilog 27****),* 438.549 dionica iz portfelja Republike Hrvatske (34,7668%), 299.949 dionica iz portfelja Državne agencije za osiguranje štednih uloga i sanaciju banaka (23,7790%), 178.039 dionica iz portfelja Hrvatskog zavoda za mirovinsko osiguranje (14,1144%), 112.423 dionica iz portfelja Hrvatskog zavoda za zdravstveno osiguranje (8,9126%), 3.609 dionica iz portfelja Hrvatskih voda (0,2861%), 3.208 dionica iz portfelja Hrvatskih šuma (0,2543%) i 15.341 dionica iz portfelja Hrvatske brodogradnje - Jadranbrod d.d. (1,2162%) (dalje u tekstu: HBJ);
6. da je prije sklapanja ovog Ugovora 4. listopada 1999.godine između davatelja koncesije – Vlade RH i ovlaštenika koncesije - Brodograđevne industrije 3. MAJ d.d., Rijeka, sklopljen Ugovor o koncesiji pomorskog dobra u svrhu gospodarskog korištenja luke posebne namjene – Brodograđevne industrije 3. MAJ d.d., Rijeka, te da je 11. veljače 2011. godine sklopljen Dodatak br. 1. Ugovoru o koncesiji pomorskog dobra u svrhu gospodarskog korištenja luke posebne namjene – Brodograđevne industrije 3. MAJ d.d., Rijeka (***prilog 28****)*;
7. da je Vlada RH donijela Odluku (Klasa: 022-03/13-04/98; Urbroj 50301-05/20-13-2) od 21.ožujka 2013. godine o davanju suglasnosti Agenciji za upravljanje državnom imovinom (dalje u tekstu: AUDIO) da u ime Republike Hrvatske sklopi ugovor s Društvom o prijenosu dionica i poslovnih udjela trgovačkih društava u sastavu Grupe 3. MAJ d.d. nenaplatno, u cilju stvaranja preduvjeta za privatizaciju Društva **(*prilog 29*)**;
8. da je Vlada Republike Hrvatske donijela Odluku (Klasa:; Urbroj:) od 2013 godine o davanju suglasnosti na tekst Ugovora o prodaji i prijenosu dionica društva Brodograđevna industrija 3.MAJ d.d., Rijeka **(*prilog 30*).**
9. da je Vlada Republike Hrvatske donijela Odluku (Klasa: 022-03/13-04/261; Urbroj: 50301-05/20-13-2) od 6. lipnja 2013. godine, o davanju suglasnosti na tekst dokumenta „Predmet SA.36143 – Izmjena plana restrukturiranja hrvatskog brodogradilišta 3. MAJ – Preuzimanje obveze prema Europskoj komisiji“,te da je Kupcu poznat sadržaj dokumenta „Case SA.36143 – Modification of the restructuring plan of the Croatian shipyard 3. MAJ- COMMITMENT TO THE EUROPEAN COMMISSION“, koji je Vlada Republike Hrvatske prihvatila i potpisala prije sklapanja ovog Ugovora ***(prilog 31).***

**II. PREDMET UGOVORA, KUPOPRODAJNA CIJENA I NAČIN PLAĆANJA**

Predmet Ugovora

Članak 1.

(1) Prodavatelji prodaju te, pod uvjetima iz ovoga Ugovora, prenose na Kupca, a Kupac kupuje i stječe od Prodavatelja 1.051.118 (jedanmilijunpedesetjednutisuću stoosamnaest) dionica Društva.

(2) Dionice su redovne i glase na ime.

(3) Dionice se, pod oznakom 3MAJ-R-A, vode kao elektronički zapis na računu vrijednosnih papira u računalnom sustavu Središnjeg klirinškog depozitarnog društva d.d. Zagreb.

(4) Nominalna vrijednost jedne dionice iznosi 100,00 kn (sto kuna).

(5) Ukupna nominalna vrijednost dionica navedenih u stavku 1. ovog članka iznosi 105.111.800,00kn (stotinupetmilijunastotinujedanaesttisućaosamsto kuna).

(6) Na dionice iz stavka 1. ovog članka otpada 83,3294% temeljnog kapitala Društva.

KUPOPRODAJNA CIJENA I NAČIN PLAĆANJA

Članak 2.

(1) Kupac se obvezuje Prodavateljima, za kupnju svih 1.051.118 (milijunpedesetjednutisućustoosamnaest) dionica Društva iz članka 1. ovoga Ugovora, platiti kupoprodajnu cijenu u iznosu od 1,00 kn (jedne kune).

(2) Obvezu iz prethodnog stavka Kupac se obvezuje ispuniti jednokratnom uplatom u roku od 7 (sedam) dana od dana sklapanja ovoga Ugovora.

(3) Plaćanje kupoprodajne cijene izvršit će se na račun AUDIO-a broj 2402006-1100594168 kod Erste & Steiermarkische bank d.d.

(4) Prodavatelji su suglasni da su izvršenom uplatom na račun AUDIO-a namireni u cijelosti i da nemaju nikakvih potraživanja prema Kupcu na ime kupoprodajne cijene.

(5) Ako Kupac ne ispuni obvezu plaćanja kupoprodajne cijene na način i u roku iz stavka 2. ovoga članka, Prodavatelji su ovlašteni raskinuti ovaj Ugovor.

(6) Smatrat će se da je Kupac obvezu iz stavaka 1. do 3. ovog članka ispunio onoga dana kad je na račun AUDIO-a doznačen ukupan iznos kupoprodajne cijene.

(7) Nakon što Kupac ispuni obvezu plaćanja kupoprodajne cijene, Prodavatelji ćeu roku od 8 (osam) dana izdati ispravu u kojoj će biti sadržana njihova izjava prema kojoj pristaju na prijenos i daju nalog da se, u središnjem depozitoriju Središnjeg klirinškog depozitarnog društva d.d., Zagreb, izvrši prijenos dionica iz članka 1. ovoga Ugovora s računa Prodavatelja na račun Kupca.

(8)Kupac se obvezuje da će, nakon stjecanja dionica iz stavka 1. ovog članka, Program restrukturiranja iz točke 11. preambule ovog Ugovora postati vlasništvo Društva.

**III. Program restrukturiranja**

Članak 3.

(1) Kupac kupnjom dionica iz čl. 1. ovog Ugovora stječe prevladavajući utjecaj u Društvu te se obvezuje da će Društvo provesti Program restrukturiranja iz točke 11. Preambule ovog Ugovora.

Pod posebno značajnim dijelovima Programa restrukturiranja smatraju se:

- udio vlastitog doprinosa u ukupnim troškovima restrukturiranja

- usklađenje proizvodnih brodograđevnih kapaciteta Društva

- ograničenje proizvodnje brodova u CGT

- postizanje održivosti.

(2) Kupac je upoznat da neispunjavanje obveza koje proizlaze iz programa restrukturiranja daje pravo Prodavateljima da raskinu ovaj Ugovor te, neovisno od odluke Prodavatelja o raskidu, rezultira nalogom Društvu – primatelju državnih potpora RH, za povrat svih potpora dobivenih nakon 1. ožujka 2006. godine uvećanih za pripadajuću zakonsku kamatu, a sukladno odredbama iz Priloga VIII Ugovora o pristupanju Republike Hrvatske Europskoj uniji.

(3) U smislu odredbi ovog Ugovora, smatrat će se da je preuzimanje obveza za Društvo stupilo na snagu danom upisa dionica na ime Kupca u središnjem depozitoriju SKDD.

Troškovi restrukturiranja i vlastiti doprinos

Članak 4.

1. Pod ukupnim troškovima restrukturiranja, sukladno Programu restrukturiranja iz točke 11. Preambule ovog Ugovora, podrazumijevaju se svi troškovi restrukturiranja Društva, a koji obuhvaćaju razdoblje od 01.03.2006. godine do završetka provedbe Programa restrukturiranja.
2. Kupac se obvezuje,do 31. prosinca 2017. godine, provesti Program restrukturiranja, na način da će Društvo vlastitim doprinosom sudjelovati u restrukturiranju sukladno iznosima, rokovima i namjeni ulaganja prema tablici 31A. „Dinamika ulaganja“ iz Programa restrukturiranja iz točke 11. Preambule ovog Ugovora te da će Društvo na ime vlastitog doprinosa uložiti sredstva u iznosu koji predstavlja najmanje 40% (četrdeset posto) od ukupnih troškova restrukturiranja.
3. Pod vlastitim doprinosom iz prethodnog stavka ovog članka podrazumijeva se doprinos procesu restrukturiranja sukladno definiciji iz točke 43. Pravila o državnim potporama za sanaciju i restrukturiranje (Narodne novine, 20/2007, 21/2011.).
4. U slučaju da se ukupni iznos troškova restrukturiranja promijeni, vlastiti doprinos Društva mora se proporcionalno promijeniti uz poštivanje minimalnog iznosa vlastitog doprinosa od najmanje 40% (četrdeset posto) ukupnih troškova restrukturiranja.
5. Kupac se obvezuje da će Društvo vlastitim doprinosom sudjelovati u restrukturiranju sukladno iznosima, rokovima i namjeni ulaganja prema tablici 31A. „Dinamika ulaganja“ iz Programa restrukturiranja (iz točke 11. Preambule ovog Ugovora), i to kako slijedi:

- u razdoblju od sklapanja ovog Ugovora do 31. prosinca 2013. godine iznos od 55.836.000,00 kn (pedesetpetmilijunaosamstotinatridesetšesttisuća kuna)

- od 1. siječnja 2014. do 31. prosinca 2014. godine iznos od 189.791.000,00kn(stotinuosamdesetdevetmilijunasedamstotinadevedesetjednutisućukuna),

- od 1. siječnja 2015. do 31. prosinca 2015. godine iznos od 202.791.000,00kn (dvijestotinedvamilijunasedamstotinadevedesetjednutisuću kuna),

- od 1. siječnja 2016. do 31. prosinca 2016. godine iznos od 193.791.000,00 kn (stotinudevedesettrimilijunasedamstotinadevedesetjednutisuću kuna),

- do isteka roka restrukturiranja preostali iznos do ispunjenja uvjeta od najmanje 40% (četrdeset posto) ukupnih troškova restrukturiranja pokrivenih iz vlastitog doprinosa.

Povećanje temeljnoga kapitala Društva

Članak 5.

(1) Kupac će sukladno svojoj Ponudi povećati temeljni kapital Društva primatelja potpora ulaganjem u stvarima, pravimaili novcu za ukupni iznos od 20.000.000,00 kn (dvadesetmilijuna kuna).

(2) Obvezu ulaganja iz prethodnog stavka Kupac će ispuniti slijedećom dinamikom:

* 1. obrok od 10.000.000,00 kn (desetmilijuna kuna) do kraja 2014. godine,
* 2. obrok od 10.000.000,00 kn (desetmilijuna kuna) do kraja 2015. godine.

(3) Kao dokaze o povećanju temeljnog kapitala Kupac će društvu Hrvatska brodogradnja – Jadranbrod d.d., Zagreb dostavljati izvještaj revizora o povećanju temeljnog kapitala unosom stvari ili prava, odnosno o izvršenoj uplati u svrhu povećanja temeljnog kapitala, a po upisu povećanja u sudski registar i rješenje nadležnog trgovačkog suda.

(4) Povećanje temeljnog kapitala iz stavka 1. ovoga članka dio je investicija u tehnologiju i ulazi u ukupan zbroj vlastitog doprinosa iz članka 4., a predstavlja dio Vlastitog doprinosa Društva u procesu restrukturiranja.

(5) Neispunjenje obveza iz ovog članka od strane Kupca daje pravo Prodavatelju da raskine ovaj Ugovor krivnjom Kupca.

Doprinos Republike Hrvatske

Članak 6.

(1) Republika Hrvatska se, sukladno Programu restrukturiranja obvezuje za potrebe provedbe restrukturiranja uplatiti društvu Brodograđevna industrija 3.MAJ d.d., Rijeka ukupan iznos potpore do visine od 847.377.751,00 kn (osamstotinačetrdesetsedammilijunatristotinesedamdesetsedamtisućasedamstotinapedesetjednukunu) za slijedeće namjene:

Za troškove tranzicijskog razdoblja 781.110.580,00 kn (sedamstotina osamdesetjedanmilijunstotinudesettisućapetstotinaosamdeset kuna) od čega:

- za nadoknadu kapitala radi gubitaka iz poslovanja 2010. i 2011. godine 288.310.411,00 kn (dvijestotineosamdesetosammilijunatristotinedesettisućačetristotinejedanaest kuna)

- za očekivane gubitke izgradnje ugovorenih novogradnji 192.139.999,00 kn (stotinudevedesetdvamilijunastotinutridesetdevettisućadevetstotina devedesetdevet kuna)

- za očekivane gubitke po osnovi slobodnih kapaciteta 300.660.170,00 kn (tristotinemilijunašeststotinašezdesettisućastotinusedamdeset kuna)

Za zbrinjavanje zaposlenika: 66.267.171,00 kn (šezdesetšestmilijunadvijestotinešezdesetsedamtisućastotinusedamdesetjednu kunu).

(2) Isplatu sredstva iz prethodnog stavka Republika Hrvatska će izvršiti uplatom na račun Društva slijedećom dinamikom:

- u 2013. godini iznos od 139.923.216,00 kn (stotinutridesetdevetmilijunadevetstotinadvadesettritisućedvijestotinešesnaestkuna) u jednakim mjesečnim ratama, počevši najkasnije od roka od 30 (trideset) dana od primitka obavijesti Kupca o upisu dionica na njegovo ime u središnjem depozitoriju SKDD,

- u 2014. godini iznos od 237.213.020,00 kn (dvijestotinetridesetsedammilijunadvijestotinetrinaesttisućadvadesetkuna) u 12 (dvanaest) jednakih mjesečnih rata,

~~-~~ u 2015. godini iznos od 190.826.000,00 kn (stotinudevedesetmilijunaosamstotinadvadesetšesttisućakuna) u 12 (dvanaest) jednakih mjesečnih rata,

~~-~~ u 2016. godini iznos od 145.826.000,00 kn (stočetrdesetpetmilijunaosamstodvadesetšesttisuća kuna) u 12 (dvanaest) jednakih mjesečnih rata,

~~-~~ u 2017. godini iznos od 133.589.515,00 kn (stotinutridesettrimilijunapetstotinaosamdesetdevettisućapetstotinapetnaestkuna) u 12 (dvanaest) jednakih mjesečnih rata,

(3) Isplate RH iz stavka 1. ovog članka predstavljaju državnu potporu, te ulaze u konačni obračun troškova restrukturiranja kao državna potpora. Iste isplate predstavljaju bespovratne potpore RH temeljem kojih RH nema potraživanja prema Društvu, osim u slučaju iz članka 3. stavka 2. ovog Ugovora i u slučaju raskida ovog Ugovora u slučaju neizvršavanja ugovornih obveza od strane Kupca.

(4) Kupac se obvezuje da će se sredstva državne potpore za restrukturiranje koristiti isključivo u skladu sa odobrenim Programom restrukturiranja.

(5) U slučaju da Kupac ne ispuni obveze iz prethodnog stavka Prodavatelji imaju pravo raskinuti ovaj ugovor.

Preuzimanje i otpust dugova Društva

Članak 7.

(1) Ugovorne strane sporazumno utvrđuju da je potpisivanjem i stupanjem na snagu isprava iz točke 17. Preambule ovog Ugovora Republika Hrvatska u potpunosti ispunila obvezu preuzimanja vraćanja kredita osiguranih državnim jamstvima, a sukladno Programu restrukturiranja iz točke 11. Preambule ovog Ugovora.

(2) Prodavatelji dostavljaju Kupcu dokaz u obliku izjave Uprave Društva ***(prilog 32 )***da su Društvu vraćeni svi instrumenti osiguranja koje je Društvo dalo bankama temeljem ugovora o kreditima osiguranim državnim jamstvima.

Avansna jamstva

Članak 8.

1. Republika Hrvatska, sukladno Programu restrukturiranja, obvezuje se za potrebe provedbe Programa restrukturiranja, u roku od 45 (četrdesetpet) dana od dana dostavljanja urednog zahtjeva Društva, donijeti odluku o izdavanju državnih jamstava za osiguranje avansnih uplata kupaca za novogradnje brodova, sve dok se ne dosegne ukupni iznos od 195.000.000,00 kn (stodevedesetpet milijuna kuna) ekvivalenata državnih potpora iz Programa restrukturiranja.
2. Odluka iz prethodnog stavka donosi se temeljem pisanog zahtjeva Društva za izdavanjem državnih jamstava za osiguranje avansnih uplata kupaca za novogradnje brodova, pod uvjetom da isti ispunjavaju kriterije iz Pravila o postupku za traženje i odobravanje državnih jamstava propisanog od strane Ministarstva gospodarstva ***(prilog 33)***, te udovoljavaju kriterijima propisanim Odlukom o objavljivanju pravila o državnim potporama u obliku jamstva (NN 39/09) i Zakonom o izvršenju državnog proračuna za odnosnu godinu.
3. Izračun ekvivalenata državnih potpora vrši Hrvatska Brodogradnja – Jadranbrod d.d., a izračun podliježe kontroli nadležnog tijela.

Usklađenje proizvodnih kapaciteta Društva

Članak 9.

(1) Kupac se obvezuje da će Društvo smanjiti proizvodne mogućnosti sukladno dinamici predviđenoj u Programu restrukturiranja.

(2) Kupac se obvezuje da će Društvo smanjenje proizvodnih mogućnosti ispuniti u roku od 12 (dvanaest) mjeseci od dana potpisa Ugovora, na način da će se onesposobiti navoz broj 3, prenamijeniti 11,71% (jedanaestzarezsedamdesetjedan posto) predmontažne površine u skladišni prostor, te isključiti jedan od tri veza u opremnoj luci.

(3) Društvo će dokaz o ispunjenju obveze iz stavka 2. ovog članka dostaviti HBJ-u.

Ograničenje proizvodnje

Članak 10.

1. Kupac je upoznat da Društvo ne može koristiti pogodnosti iz Sporazuma o međusobnim pravima i obvezama brodogradilišta vezano uz ukupno ograničenje proizvodnje 2011. - 2020. godine. Društvo, tijekom razdoblja od dana sklapanja ovog Ugovora do 31. prosinca 2020. godine, ne smije ostvariti godišnju proizvodnju veću od 109.570 (stodevettisućapetstosedamdeset) CGT.

(2) Izračun godišnje proizvodnje vrši se temeljem metodologije iz Sporazuma o međusobnim pravima i obvezama brodogradilišta vezano uz ukupno ograničenje proizvodnje 2011. - 2020. godine iz točke 16. Preambule ovog Ugovora.

Održivost

Članak 11.

(1) Pod održivim poslovanjem u smislu ovog Ugovora i Programa restrukturiranja podrazumijeva se poslovanje Društva, na način da tijekom restrukturiranja Društvo postigne profitabilno poslovanje, da održava razinu kapitala, te da održava ekonomsku aktivnost i zaposlenost na planiranoj razini.

(2) U smislu odredbi iz stavka 1. ovog članka, ugovorne strane sporazumno utvrđuju da se pod kriterijima održivosti poslovanja ima smatrati kako slijedi:

- broj radnika u Grupaciji ULJANIK d.d., koji rade na lokaciji Rijeka (zajedničke službe i brodogradilište 3.MAJ) ne smije biti manji od 1.100.

- minimalni broj efektivnih sati rada vlastitih radnika Društva po radnim nalozima:

- 2013. godine - 700.000 sati

- 2014. godine - 800.000 sati

- 2015. godine - 900.000 sati

- 2016. godine - 1.000.000 sati

- 2017. godine - 1.100.000 sati

-održanje kapitala i rezervi Društva tijekom razdoblja restrukturiranja u iznosu ne manjem od 75 % osnovice koju predstavlja utvrđeni iznos kapitala i rezervi na dan potpisa ovog Ugovora uvećan za izvršene uplate RH koje se odnose na nadoknadu kapitala zbog gubitaka u tranzicijskom razdoblju. Eventualno obračunati porez na dobit Društva koji se otpisuje i neće se platiti sukladno članku 7. Zakona o uređenju prava i obveza brodogradilišta u postupku restrukturiranja, isključuje se iz osnovice za praćenje održanja nivoa kapitala i rezervi (obračun i otpis poreza). Društvo je obvezno nadoknaditi smanjenje kapitala nastalo zbog troškova restrukturiranja koje će Društvo financirati kreditima bez državnih jamstava u iznosima i dinamici otplate kredita koji su uzeti za financiranje troškova restrukturiranja;

- pozitivno poslovanje Društva na kraju 2016. godine;

- pozitivno poslovanje Društva na kraju 2017. godine.

Članak 12.

(1) Kupac je upoznat da će po proteku razdoblja restrukturiranja nadležno tijelo ocijeniti je li Društvo postiglo održivost u poslovanju.

(2) U slučaju da nadležno tijelo ocijeni da nije postignuta održivost, isto može naložiti Društvu povrat svih primljenih državnih potpora.

Nadzor provedbe Programa restrukturiranja

Članak 13.

(1) Prodavatelji i Kupac su suglasni da HBJ nadzire i izvještava Ministarstvo gospodarstva o realizaciji Programa restrukturiranja.

(2) Kupac se obvezuje da će Društvo obuhvaćeno mjerama iz Programa restrukturiranja do 31. prosinca 2017. godine, društvu HBJ dostavljati podatke i izvještaje, te osigurati pristup podacima vezano za realizaciju Programa restrukturiranja, a sve sukladno Metodologiji i proceduri izvještavanja o realizaciji Programa restrukturiranja ***(prilog 34)***.

(3) Kupac se obvezuje da će Društvo do 31. siječnja 2021. godine, ne kasnije od 30. siječnja svake godine za prethodnu godinu, društvu HBJ dostavljati podatke i izvještaje, te osigurati pristup svojim podacima vezano za ostvareni opseg proizvodnje u prethodnoj godini, a sukladno Sporazumu iz točke 16. Preambule ovog Ugovora.

(4) Kupac se obvezuje da će Društvo obuhvaćeno mjerama iz Programa restrukturiranja do 31. prosinca 2017. godine, društvu HBJ dostavljati podatke i izvještaje, te osigurati pristup podacima vezano za realizaciju obveza iz ovog Ugovora sukladno Metodologiji i proceduri izvještavanja o realizaciji ugovora o prodaji i prijenosu dionica brodograđevnih društava ***(prilog 35)****.*

(5) Kupac se obvezuje da će Društvo za svako polugodišnje razdoblje, do završetka restrukturiranja, dostavljati HBJ-u Plan troškova koje pokrivaju sredstva državne potpore iz članka 6. ovog Ugovora, koji će biti sukladan planiranoj dinamici uplata državnih potpora Društvu. Plan troškova koje pokrivaju sredstva državne potpore bit će odobren od strane nadležnog Nadzornog odbora ili uprave Društva sukladno njihovom statutarnom uređenju. Prvi Plan troškova koje pokrivaju sredstva državne potpore se dostavlja uz ovaj Ugovor **(*prilog 36*)**,a ostali će se dostavljati 15 (petnaest) dana prije početka slijedećeg polugodišnjeg razdoblja za koje se podnosi.

(6) Plan troškova koje pokrivaju sredstva državne potpore sadržavat će specifikaciju troškova (rok, iznos i namjenu) namijenjenih restrukturiranju u skladu s Programom restrukturiranja iz točke 11. Preambule ovog Ugovora i pravilima o državnim potporama.

(7) Kupac se obvezuje da će Društvo po isteku svakog mjeseca tijekom trajanja restrukturiranja dostavljati HBJ-u izvješća na koji su način utrošena sredstva državne potpore iz članka 6. ovog Ugovora. Izvješće o korištenju sredstava dostavljat će se najkasnije do 15-og u mjesecu za prethodni mjesec za koji se izvješće podnosi. Prvo izvješće se dostavlja za mjesec koji slijedi mjesecu u kojem je sklopljen Ugovor.

(8) Kupac se obvezuje da će Društvo do 15-og u mjesecu za prethodni mjesec HBJ dostavljati mjesečna izvješća o broju zaposlenika i realiziranim efektivnim satima rada u svrhu praćenja održivosti poslovanja sukladno odredbama iz članka 11. ovog Ugovora.

(9) Kupac ce obvezuje provesti obveze proizašle iz dokumenta „Case SA.36143 – Modification of the restructuring plan of the Croatian shipyard 3.MAJ- COMMITMENT TO THE EUROPEAN COMMISSION“ iz točke 22 Preambule ovog Ugovora, a kojega je Vlada Republike Hrvatske prihvatila i potpisala prije sklapanja ovog Ugovora.

(10) Kupac se obvezuje da će Društvo sa HBJ, po zaključenjuovog Ugovora, zaključiti Ugovor za obavljanje poslova iz ovoga članka uz plaćanje godišnje naknade.

(11) U slučaju zakašnjenja ili neurednog izvršavanja obaveza koje proizlaze iz stavka 2. – 8. ovog članka Ugovora, nastat će obaveza Kupca na plaćanje ugovorne kazne Prodavateljima u iznosu od 50.000,00kn (pedesettisuća kuna) za svaki tjedan kašnjenja s dostavom predmetnog Izvještaja. U slučaju kašnjenja duljeg od 15 (petnaest) dana, Prodavatelji imaju pravo raskinuti ovaj ugovor i zahtijevati naknadu štete.

**IV. OSTALE ODREDBE**

Sjedište i djelatnost Društva

Članak 14.

1. Kupac se obvezuje da Društvo neće mijenjati sjedište do 31. prosinca 2017. godine, te da će zadržati i nastaviti obavljati temeljnu djelatnost, pri čemu se ne dira u pravo Društva da obavlja i druge djelatnosti, ako to Programom restrukturiranja nije izričito zabranjeno.

Vlasništvo društva

Članak 15.

(1) Kupac izjavljuje da je upoznat kako je Društvo postalo vlasnik samo onih stvari i ovlaštenik samo onih prava koja su u postupku pretvorbe procijenjena u vrijednosti njegova društvenoga kapitala i koje su u trenutku pretvorbe nesporno bile društveno vlasništvo sa pravom upravljanja, korištenja i raspolaganja prednika Društva i koje su mogle biti predmetom stjecanja prava vlasništva.

(2) Odredba stavka 1. ovoga članka proizvodi učinke neovisno o eventualnom drukčijem stanju u poslovnim knjigama Društva, zemljišnim ili drugim javnim knjigama i ispravama, te se Kupac odriče svih zahtjeva glede imovine u društvenom vlasništvu, na kojoj je njihov pravni prednik prije provedbe postupka pretvorbe imao pravo korištenja, upravljanja ili raspolaganja, a koja nije procijenjena u vrijednost društvenoga kapitala.

(3) Kupac je upoznat i prihvaća da Društvo nije vlasnik nekretnina koje su pomorsko dobro, neovisno o eventualnom upisu prava vlasništva na tim nekretninama u korist Društva u zemljišnim knjigama, te o okolnosti da su one procijenjene u društveni kapital njegova prednika.

Nadzorni odbor

Članak 16.

(1) Kupac se obvezuje da će nakon stjecanja dionica Društva u roku od 8 (osam) dana sa AUDIO-om sklopiti posebni pravni posao kojim će AUDIO-u, u ime i za račun RH, prodati 1 (jednu) dionicu Društva za cijenu od 1 kn (jedne kune).

(2) Dionica iz prethodnog stavka nosit će pravo AUDIO-u da imenuje jednog člana Nadzornog odbora Društva sukladno odredbama iz čl. 256. Zakona o trgovačkim društvima (Narodne novine 111/1993., 34/1999., 121/1999. – vjerodostojno tumačenje, 52/2000. – Odluka Ustavnog suda Republike Hrvatske, 118/2003., 107/2007., 146/2008., 137/2009., 152/2011. i 111/2012).

(3) AUDIO se obvezuje dionicu iz prethodnog stavka držati u posjedu do prve Skupštine Društva nakon okončanja programa restrukturiranja, nakon čega će istu dionicu prodati Kupcu za naknadu od 1 kn (jedne kune).

(4) Kupac se obvezuje da će se na prvoj skupštini Društva, sazvanoj najkasnije u roku od 90 (devedeset) dana od dana stjecanja dionica na temelju ovoga Ugovora, izmijeniti Statut Društva na način da će AUDIO kao dioničar društva imati pravo imenovanja jednog člana u Nadzorni odbor Društva.

(5) Prodavatelji imaju pravo raskinuti ovaj Ugovor i zahtijevati naknadu štete ako Kupac ne ispuni obveze iz prethodnih stavaka u roku koji je njima određen, ili u slučaju da se unutar razdoblja od dana sklapanja ovoga Ugovora do prve Skupštine Društva nakon okončanja programa restrukturiranja izmijeni Statut Društva na način da onemogući AUDIO-u pravo imenovanja jednog člana u Nadzorni odbor Društva.

RADNIČKO DIONIČARSTVO

Članak 17.

(1) Kupac se obvezuje u roku od 1 (jedne) godine od stjecanja dionica Društva, ponuditi na prodaju radnicima Društva dionice u njegovu vlasništvu koje prelaze 75% udjela u ukupnom temeljnom kapitalu Društva, odnosno ne više od 105.487dionica Društva.

(2)Obveza iz ovog članka nastat će samo ako davanje takve ponude, prema prisilnim propisima važećim u vrijeme koje je navedeno u njegovu 1. stavku, bude moguće i dopušteno.

(3) Sredstvima ostvarenim od prodaje dionica predviđenim u stavku 1. ovog članka, Kupac je dužan dokapitalizirati Društvo, u roku od šest mjeseci od dana primitka iznosa kupoprodajnecijene, koji iznos predstavlja vlastiti doprinos provođenju Programa restrukturiranja.

(4) Prodavatelji imaju pravo raskinuti ovaj Ugovor i zahtijevati naknadu štete ako Kupac ne ispuni obveze iz prethodnih stavaka u roku koji je njima određen.

Kolektivni ugovor

Članak 18.

(1) Kupac je upoznat da Društvo, do eventualnih izmjena, raskida ili sklapanja novog kolektivnog ugovora, obvezuje postojeći Kolektivni ugovor.

(2) Kupac se obvezuje da će Društvo, sukladno Programu restrukturiranja, izraditi i provesti Plan zbrinjavanja viška radnika Društva, a temeljem Zakona o radu, te isti dostaviti Prodavateljima na uvid.

(3) Kupac se obvezuje da će Društvo, prije provođenja Plana zbrinjavanja, a sukladno Programu restrukturiranja, sklopiti socijalni sporazum sa sindikatima koji djeluju u Društvu.

kontrola poslovanja Društva s kupcem i povezanim društvima kupca

Članak 19.

(1) Kupac je dužan Prodavateljima, a po zahtjevu HBJ, u roku od 15 (petnaest) dana od primitka njegovog pisanog zahtjeva, staviti na raspolaganje sve informacije o poslovanju Društva sa Kupcem i povezanim društvima Kupca.

(2) U slučaju zakašnjenja ili neurednog izvršavanja obaveza koje proizlaze iz prethodnog stavka ovog članka, nastat će obaveza Kupca na plaćanje ugovorne kazne Prodavateljima u iznosu 50.000,00 kn (pedesettisuća kuna)za svaki tjedan kašnjenja s dostavom urednog Izvještaja. U slučaju kašnjenja duljeg od 30 (trideset) dana,Prodavatelji imaju pravo raskinuti ovaj ugovor i zahtijevati naknadu štete.

Raspolaganje dionicama društva

Članak 20.

1. Kupac se obvezuje da u vremenu izvršenja Programa restrukturiranja, a najduže do 30. lipnja 2018. godine, neće otuđivati niti zalagati 630.702 (šestotinatridesettisućasedamstotinadvije) dionice, što čini 50%+1 dionicu od ukupnog broja dionica Društva.
2. Kupac se obvezuje, u odnosu na dionice iz stavka 1. ovog članka, u vremenu od dana upisa stjecanja dionica na račun vrijednosnih papira kod Središnjeg klirinškog depozitarnog društva d.d., a na temelju Odluke Vlade Republike Hrvatske ***(prilog 30)***, do 30. lipnja 2018. godine zadržati poziciju dionica koje se vode na računu vrijednosnih papira kod SKDD-a kao ZR pozicija, te se obvezuje da ih neće založiti niti na bilo koji drugi način opteretiti pravima u korist trećih osoba.
3. Evidenciju roka zabrane raspolaganja dionicama (poslove praćenja isteka rokova zabrane raspolaganja dionicama iz stavka 1. ove točke) vodit će SKDD.
4. Zabrana otuđenja ne sprječava preknjižbu u slučaju likvidacije Društva, preknjižbu na račun Društva preuzimatelja u skladu s pozitivnim propisima ili preknjižbu na temelju odluke suda ili drugog nadležnog tijela.
5. U slučaju potrebe za prijevremenim ukidanjem zabrane iz stavka 1. ovog članka, Vlada Republike Hrvatske donijet će o tome posebnu odluku.
6. Kupac se obvezuje da neće otuđivati niti zalagati preostale dionice Društva iz članka 1. ovog Ugovora bez suglasnosti Prodavatelja.

(7) Prodavatelji, zastupani po HBJ-u, dužni su očitovati se na zahtjev Kupca za davanje suglasnosti iz prethodnog stavka u roku od 30 (trideset) dana od primitka zahtjeva.

(8) Prodavatelji imaju pravo raskinuti ovaj Ugovor i zahtijevati naknadu štete ako Kupac postupi protivno odredbama ovog članka.

Raspolaganje s dobiti

Članak 21.

(1) Kupac se obvezuje da, sve dok Društvo ima status poduzetnika u poteškoćama, odnosno u vremenu izvršenja Programa restrukturiranja, neće povlačiti dividendu, odnosno dobit iz Društva.

(2) Ukoliko Kupac postupi suprotno prethodnom stavku, nastaje obveza Kupca na plaćanje ugovorne kazne Prodavateljima u ukupnom iznosu isplaćene dobiti, odnosno dividende članovima Društva.

SKRIVENI NEDOSTACI

Članak 22.

(1) Među strankama je nesporno da je Kupcu omogućen neometan pregled poslovanja i poslovnih knjiga Društva („*due dilligence*“), slijedom čega je Kupac imao priliku upoznati se sa svim odlučnim činjenicama koje se odnose na stanje Društva, njegova prava i obveze, te vrstu i vrijednost imovine.

(2) Prodavatelji prilikom sklapanja Ugovora dostavljaju Kupcu popise ugovora koji proizvode pravne učinke, novčanih obveza, tražbina, zaliha, osnovnih sredstava, sudskih postupaka (kaznenih, parničnih, ovršnih i prekršajnih), postupaka pred upravnim tijelima i upravnim sudovima, broj zaposlenih, izjave o plaćenim porezima, doprinosima, članarinama i drugih isprava koje bi Kupcu mogle biti od značaja za buduće poslovanje Društva **(*prilog 37).***

(3) U slučaju da Kupac u roku od 12 (dvanaest) mjeseci od dana potpisivanja ovog Ugovora sazna kako postoje ugovori i/ili bilo kakve obveze, izuzev onih navedenih u prethodnom stavku, dužan je o tome obavijestiti AUDIO zajedno s izjavom da ne prihvaća navedene ugovore ili obveze. Izjavu Kupac mora obrazložiti i potkrijepiti dokumentacijom. Republika Hrvatska će snositi troškove do iznosa stvarno nastale obveze za Društvo u svezi s tim ugovorima i/ili obvezama u trenutku njihovog dospijeća, osim ako su te stvari i prava ušla u imovinu Društva.

**V. OSIGURANJE ISPUNJENJA OBVEZA I UGOVORNE KAZNE**

Osiguranje ispunjenja obveza Kupca

Članak 23.

1. Među ugovornim stranama je nesporno da, u slučaju da Kupac ne izvrši obveze preuzete ovim Ugovorom, Prodavatelji mogu naplatiti Ugovornu kaznu i dio štete iz sredstava osiguranja do ukupne visine od 75.000.000,00 kn (sedamdesetpetmilijuna kuna).
2. Kupac prilikom zaključenja ovog Ugovora, kao garanciju ispunjenja ugovornih obveza, predaje Prodavateljima korporativno jamstvo do iznosa 75.000.000,00 kn (sedamdesetpetmilijuna kuna) i 20 (dvadeset) bianco mjenica sa klauzulom „bez protesta“ sa mjeničnim očitovanjem
3. Ugovorne strane su suglasne da su Prodavatelji ovlašteni utvrditi dospjelost obveze Kupca na plaćanje ugovornih kazni, na temelju javnobilježnički ovjerovljene izjave AUDIO-a.
4. Prodavatelji se obvezuju, u roku od 30 (trideset) dana od dana ispunjenja svih obveza Kupca iz ovoga Ugovora, vratiti Kupcu sva sredstva osiguranja iz ovog članka.

RASKID UGOVORA

Članak 24.

(1) U slučaju da Kupac ili Društvo ne ispuni obveze iz Ugovora, a posebno obveze iz članka 4., članka 5., članka 6. stavka 4.,članka 9. stavaka 1. i 2., članaka 10., 11., 14., 15., 16, 17., 18., 19. i čl. 21., Prodavatelji mogu raskinuti ovaj Ugovor. U tom slučaju, smatrat će se da je do raskida Ugovora došlo iz razloga za koje odgovara Kupac.

(2) U slučaju raskida ovog ugovora sukladno stavku 1. ovog članka, Kupac je dužan nadoknaditi Prodavateljima pretrpljenu štetu, a za naknadu dijela te štete do iznosa od 75.000.000,00 kuna (sedamdesetpetmilijuna kuna) jamči sredstvima iz članka 23. i suglasan je da se ista naplati iz sredstava osiguranja na temelju javnobilježničke izjave AUDIO-a da je do raskida Ugovora došlo zbog neizvršavanja obveza za koje odgovara Kupac.

(3) Ako dođe do raskida Ugovora na način naveden u st.1. ovog članka, svaka strana vraća primljeno, a Prodavatelji imaju pravo na naknadu pretrpljene štete.

(4) U slučaju da Republika Hrvatska ne ispuni obveze iz ovog Ugovora, a posebno obveze iz članka 6. i 8. Kupac može raskinuti ovaj Ugovor. U tom slučaju smatrat će se da je do raskida Ugovora došlo iz razloga za koje odgovaraju Prodavatelji.

(5) Ako dođe do raskida Ugovora na način naveden u stavku 4. ovog članka, svaka strana vraća primljeno, a Kupac ima pravo na naknadu pretrpljene štete.

(6) U slučaju ispunjenja uvjeta za raskid Ugovora iz ovog članka, prije raskida će stranke, na prijedlog jedne od ugovornih strana, provesti postupak mirnog rješavanja spora. Rok za pokretanje postupka mirnog rješavanja spora iznosi 30 (trideset) dana od dana ispunjenja uvjeta za raskid, a postupak se mora završiti u daljnjem roku od 60 (šezdeset dana). Postupak provodi vijeće od 3 (tri) člana od kojih po jednog imenuju Kupac i AUDIO, dok trećeg člana biraju sporazumno. Tek u slučaju neuspješnog mirenja dolazi do raskida Ugovora.

**VI. ZAVRŠNE ODREDBE**

Revizija

Članak 25.

(1) Radi kontrole izvršavanja obaveza iz ovog Ugovora , Prodavatelji pridržavaju pravo angažmana ovlaštenog neovisnog revizora s ciljem izvršavanja kontrole poslovanja društva, a Kupac je dužan osigurati da im Društvo isto omogući.

(2) Trošak ovlaštenog neovisnog revizora iz stavka 1. ovog članka snosit ćeProdavatelji.

Komuniciranje ugovornih strana i rješavanje sporova

Članak 26.

(1) Ugovorne strane su suglasne da će sva njihova očitovanja i pisana komunikacija u svezi s provedbom ovoga Ugovora proizvoditi pravne učinke samo ako su dostavljena preporučenom poštanskom pošiljkom s povratnicom ili preko javnog bilježnika na sljedeće adrese:

1. za Prodavatelje: Agencija za upravljanje državnom imovinom, Ivana Lučića 6, 10000 Zagreb

2. za Kupca i jamce: ULJANIK d.d., Flaciusova 1, 52100 Pula

(2) Za sporove koji su nastali iz ili u svezi s ovim Ugovorom nadležan je stvarno nadležni sud u Zagrebu.

(3) Ugovorne strane su suglasne da im se u sporovima iz prethodnog stavka, dostava obavlja na adrese navedene u stavku 1. ovoga članka.

Članak 27.

(1) Izmjene i/ili dopune ovoga Ugovora proizvodit će učinke ako su u obliku u kojem je on sačinjen.

(2) Ništetnost neke od odredbi ovoga Ugovora, neće utjecati na valjanost ostalih odredbi Ugovora, a takvu ništetnu odredbu ugovorne strane se obvezuju zamijeniti valjanom, kojom će se, u mjeri u kojoj je to dopušteno i moguće, postići svrha koja se namjeravala postići ništetnom odredbom.

(3) Ugovorne strane čine neprijepornim kako se Kupac, bez prethodnog pisanog pristanka Prodavatelja, ne može osloboditi niti jedne obveze iz ovoga Ugovora u slučaju da dionice koje je na temelju njega stekao, neovisno o njihovu broju, prenese u korist trećih osoba.

(4) Ovaj Ugovor je sastavljen u dva izvornika. Glede otpravaka za potrebe ugovornih strana postupit će se sukladno člancima 93. do 95. i 100. Zakona o javnom bilježništvu (Narodne novine, 78/1993., 29/1994., 162/1998., 16/*2*007. i 75/2009.).

Klasa: 022-03/13-04/282

Urbroj: 50301-05/05-13-4

**ZA KUPCA: ZA PRODAVATELJE:**

**ULJANIK d.d. Ministar gospodarstva**

**Predsjednik uprave**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Gianni Rossanda Ivan Vrdoljak**

POPIS PRILOGA:

**Prilog 1.** Izvadci iz Upisa društava u sudski registar Trgovačkog suda:

BI 3.MAJ d.d., Rijeka

ULJANIK d.d., Pula

**Prilog 2.** Odluke Vlade Republike Hrvatske od 28. siječnja 2010. godine (Klasa: 310-14/10-02/02 Urbroj: 5030120-10-1) o raspisivanju javnog poziva za prikupljanje ponuda za kupnju 1,051.038 dionica društva BI 3.Maj d.d. pod posebnim uvjetima

**Prilog 3.** Odluka Vlade RH od 11. veljače 2010. godine (Klasa:310-14/10-02/02; Urbroj: 5030120-10-4) o utvrđenju obveznih uvjeta javnog poziva za prikupljanje ponuda za kupnju 1,051.038dionica društva BI 3.Maj d.d. pod posebnim uvjetima

**Prilog 4.** Odluka Vlade RH od 15. travnja 2010. godine (Klasa 310-14/10-02/02; Urbroj: 5030120-10-8) o izmjeni Odluke o raspisivanju javnog poziva za prikupljanje ponuda za kupnju 1,051.038dionica društva BI 3.Maj d.d. pod posebnim uvjetima

**Prilog 5.** Javni poziv za prikupljanje ponuda za kupnju dionica Društva objavljen u javnom glasilu Vjesnik od 15.02.2010., i Ispravak Javnog poziva od 19.04.2010.

**Prilog 6.** Ponuda društva za kupnju dionica društva Crown Investment GmbH Njemačka

**Prilog 7.** Odluka Vlade RH (Klasa: 310-14/10-02/02, Urbroj: 5030120-11-3 od 20. siječnja 2011. godine) o odbijanju ponude tvrtke CrownInvestmentGmbH, Njemačka za privatizaciju društva BI 3. Maj d.d.

**Prilog 8.** Odluke Vlade RH od 20. siječnja 2011. godine (Klasa: 310-14/10-02/02 Urbroj: 5030120-11-1) o raspisivanju javnog poziva za prikupljanje ponuda za kupnju 1.051.038 dionica društva BI 3. Maj d.d., Rijeka pod posebnim uvjetima

**Prilog 9.** Javni poziv za prikupljanje ponuda za kupnju dionica Društva objavljen u dnevnim javnim glasilima Jutarnji list i Večernji list od 24. siječnja 2011. godine

**Prilog 10.** Ponudbena dokumentacija za kupnju društva BI 3.MAJ

**Prilog 11.** Ponuda za kupnju dionica društva od strane Jadranskih ulaganja

**Prilog 12.** Zaključak Vlade RH (Klasa: 310-14/10-02/02, Urbroj: 5030120-11-7) od 10. veljače 2011. godine kojim je prihvaćena Informacija o tijeku privatizacijskog procesa Društva koju je izradilo Ministarstvo gospodarstva, rada i poduzetništva, da se nastavi proces privatizacije Društva, sukladno obveznim uvjetima natječaja s društvom Jadranska ulaganja d.o.o. Zagreb

**Prilog 13.** Zaključak Vlade RH donijela Zaključak Klasa: 310-14/10-02/02; Ur.broj: 5030120-12-1 od 22. ožujka 2012. godine o primanju na znanje povlačenje ponude tvrtke Jadranska ulaganja d.o.o., Zagreb za kupnju društva Brodograđevne industrije 3. MAJ d.d., Rijeka

**Prilog 14.** Odluka o prihvaćanju ponude društva ULJANIK d.d., Pula za kupnju 1.051.540 dionica društva Brodograđevna industrija 3. MAJ d.d., Rijeka, pod posebnim uvjetima, te o posebnom načinu raspolaganja dionicama društva Brodograđevna industrija 3. MAJ d.d., Rijeka, iz portfelja Republike Hrvatske (Klasa: 022-03/13-04/261; Urbroj: 50301-05/20-13-6) od 6. lipnja 2013. godine, Izmjena navedene Odluke, te Zaključak o prihvaćanju Informacije o poduzetim aktivnostima vezano na obvezujuću ponudu društva ULJANIK d.d. za kupnju dionica Brodograđevne industrije 3. MAJ d.d., te o bitnim odredbama privatizacijskog ugovora (Klasa: 022-03/13-04/261; Urbroj: 50301-05/20-13-4);

**Prilog 15.** Pismo namjere društva ULJANIK d.d. od 03. prosinca 2012. godine za davanje ponude za kupnju BI 3 MAJ

**Prilog 16.** Poziv Ministarstva gospodarstva, dana 18. siječnja 2013. godine (Klasa 943-01/12-01/140 Urbroj:526-03-01-01/1-13-9), ULJANIK d.d.-u da podnese obvezujuću ponudu za kupnju dionica Društva i prijedlog Programa restrukturiranja Društva

**Prilog 17.** Obavezujuća ponuda za kupnju dionica BI 3 Maj od Uljanik-a d.d., dostavljena 06. veljače 2013. godine, Ministarstvu gospodarstva te ažurirana obvezujuća ponuda od 29.05.2013

**Prilog 18.** Rješenje Agencije za zaštitu tržišnog natjecanja (Klasa: UP/I 430-01/07-02/12 Urbroj: 580-03-2011-17-70) od 13. listopada 2011. godine

**Prilog 19.** Odluka EK od 19. lipnja 2013. o prihvaćanju Dopune Programa restrukturiranja iz svibnja 2013

**Prilog 20.** Program restrukturiranja iz svibnja 2013. godine odobren od Europske Komisije

**Prilog 21.** Zaključak Vlade RH od 14. veljače 2013. (Klasa 022-03/13-07/24 Urbroj: 50301-05/20-13-2) o primanju na znanje obvezujuće ponude društva ULJANIK d.d. Pula za kupnju dionica društva Brodograđevne industrije 3.MAJ d.d.

**Prilog 22.** Dodatak VIII Ugovora o pristupanju Republike Hrvatske Europskoj uniji (OJ-L 112, 24. April 2012.) (NN MU2/2012. od 28. ožujka 2012.)

**Prilog 23.** Odluka Vlade RH (Klasa: 310-14/10-02/02; Urbroj: 5030120-11-5) od 8. veljače 2011. godine o davanju suglasnosti na prijedlog Sporazuma o uređenju imovinsko pravnih pitanja između RH i Brodograđevne industrije 3. Maj d.d., Rijeka, te navedeni Sporazum

**Prilog 24.** Sporazum o međusobnim pravima i obvezama brodogradilišta vezano uz ukupno ograničenje proizvodnje 2011. – 2020. godina potpisan 17.05.2011.

**Prilog 25**. Sporazum o uređenju međusobnih odnosa u postupku provedbe Programa restrukturiranja brodogradilišta“ između RH - Ministarstva financija i Brodograđevne industrije 3. MAJ d.d., Rijeka

**Prilog 26.** Ugovori o preuzimanju duga između RH - Ministarstva financija i Brodograđevne industrije 3. MAJ d.d., Rijeka i poslovnih banaka

**Prilog 27.** Isprava Središnjeg klirinškog depozitarnog društva d.d., Zagreb

**Prilog 28.** Ugovor o koncesiji pomorskog dobra u svrhu gospodarskog korištenja luke posebne namjene – Brodograđevne industrije 3. MAJ d.d., Rijeka od 4. listopada 1999. godine;

Dodatak br. 1. Ugovoru o koncesiji pomorskog dobra u svrhu gospodarskog korištenja luke posebne namjene – Brodograđevne industrije 3. MAJ d.d., Rijeka od 11.02.2011.

**Prilog 29.** Odluka Vlade Republike Hrvatske (Klasa: 022-03/13-04/98; Urbroj 50301-05/20-13-2) od 21. ožujka 2013 godine o davanju suglasnosti AUDIO-u da u ime Republike Hrvatske sklopi ugovor s Društvom o prijenosu dionica i poslovnih udjela trgovačkih društava u sastavu Grupe 3. MAJ d.d. nenaplatno, u cilju stvaranja preduvjeta za privatizaciju Društva

**Prilog 30.** Odluka Vlade RH od 26.06.2013. (Klasa Ur broj), o davanju suglasnosti na tekst Ugovora o prodaji i prijenosu dionica društva Brodograđevna industrija 3.MAJ d.d., Rijeka

**Prilog 31.** Odluka od 6. lipnja 2013. godine (Klasa 022-03/13-04/261 Ur broj 50301-05/20-13-2), o davanju suglasnosti na tekst dokumenta „Predmet SA.36143 – Izmjena plana restrukturiranja hrvatskog brodogradilišta 3. MAJ – Preuzimanje obveze prema Europskoj komisiji“, te dokument pod nazivom „Case SA.36143 – Modification of the restructuring plan of the Croatian shipyard 3. MAJ - COMMITMENTS TO THE EUROPEAN COMMISSION“

**Prilog 32** Izjava Uprave Društva da su Društvu vraćeni svi instrumenti osiguranja koje je Društvo dalo bankama temeljem ugovora o kreditu osiguranih državnim jamstvima.

**Prilog 33.** Pravila o postupku za traženje i odobravanje državnih jamstava propisanog od strane Ministarstva gospodarstva temeljem Odluke Vlade RH od 31.siječnja 2003.godine.

**Prilog 34.** Metodologija i procedura izvještavanja o realizaciji programa restrukturiranja potvrđena od strane Ministarstva gospodarstva RH od 02.12.2011. godine.

**Prilog 35.** Metodologija i procedura izvještavanja o realizaciji ugovora o prodaji i prijenosu dionica brodograđevnih društava od 26.02.2013.

**Prilog 36.** Prvi Plan troškova koje pokrivaju sredstva državne potpore

**Prilog 37.** Popis ugovora koji je izradila Uprava Društva a koji proizvode pravne učinke,novčanih obveza, tražbina, zaliha, osnovnih sredstava, sudskih postupaka (kaznenih, parničnih, ovršnih i prekršajnih), postupaka pred upravnim tijelima i upravnim sudovima, broj zaposlenih, izjave o plaćenim porezima, doprinosima, članarinama i drugih isprava koje bi Kupcu mogle biti od značaja za buduće poslovanje Društva